Rambuktyveri mod Rema 1000 i Brovst. Tyvene kørte en entreprenørmaskine ind i forretningen. De stødte dog på en betonvæg.

Entreprenørmaskine kl. 03.15 natten til mandag, kørte tyve en entreprenørmaskine ind i væggen til supermarkedet Rema 1000 i Brovst. Tyvene havde imidlertid valgt den for dem forkerte væg. Det viste sig nemlig, at væggen var en betonvæg. Intet stjålet Derfor lykkedes det ikke tyvene at skaffe sig adgang til supermarkedets lager af cigaretter, og intet synes at være stjålet. Det oplyser vagtchefen hos Nordjyllands Politi til TV2/Nord. Flygtede i sort bil I stedet flygtede tyvene fra stedet i en mindre sort bil. Politiet har ikke et signalement af tyvene. Har du set noget? Nordjyllands Politi vil gerne i kontakt med eventuelle vidner, der måtte have set noget i forbindelse med indbrudsforsøget. Nordjyllands Politi kan kontaktes på 1-1-4.